અધર્મ મિત્રના યોગને અકલ્યાણમિત્રની સોબતને છોડી જ દેવી. એક વાસ્તવિકતા આંખ સામે રાખજો કે એસિડ દૂધને ફાડી નાખે છે, કાદવ પગને બગાડી બેસે છે, ખમણ પેટનું સંતુલન ખોરવી નાખે છે, પ્રદૂષિત હવા સ્વાસ્થ્યને ખોરવી નાખે છે પણ અકલ્યાણમિત્ર તો તનને, મનને, વચનને અને ધનને બગાડી નાખે છે. આલોકને તો બરબાદ કરે જ છે પણ પરલોકને તો બિહામણો બનાવી દે છે. સર્પ સાથે દોસ્તી કરાય પણ અકલ્યાણમિત્રનો તો પડછાયો પણ ન લેવાય! સાવધાન!